Nos Johannes humilis prior Gigniaci notum facimus universis tam præsentibus quam futuris præsentem cartulam inspecturis, quod Johannes dominus Cuiselli in nostra præsentia constitutus recognovit, coram nobis, et dedit domino Amedeo domino de Coloniaco quidquid ipse Johannes et sui habebant aut habere debebant aut poterant a Verie sibi et suis hæredibus quiete et pacifice perpetuum possidendum. Ita tamen quod dictus Amedeus prædicto dono dictum Johannem dominum Cuiselli de centum libris acquittavit, quas dictus Johannes dicto Amedeo de maritagio Aliæ uxoris dicti Amedei debebat. Et etiam sæpe dictus Amedens acquittavit sæpe dictum Johannem et fratres suos sexaginta libras quas ipse Amedeus emendaverat pro fide jussione quam fecerat domino Hugoni patri ipsius Johannis domini Cuiselli. Ne autem controversia super hoc oriatur in futuro, nos ad partes utriusque partis præsenti cartæ sigilli nostri apposuimus firmitatem in testimonium veritatis. Actum anno Domini M. CC. XLIV. mense decembri.